|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 04  [Bojan.greguric@vojvodina.gov.rs](mailto:Bojan.greguric@vojvodina.gov.rs) | |
|  | ЧИСЛО: 000150748 2024 09427 005 001 000 001 | ДАТУМ: 29.1.2024. року |

На основи члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), члена 11, 12. и 23, пасус 4, 25. и 26. Покраїнскей скупштинскей одлуки о буджету Aвтономнeй покраїни Войводини за 2024. рок («Службени новини АПВ», число 45/2023), члена 37. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 ‒ др. одлука, 37/2016, 29/2017, 24/2019, 66/2020 и 38/2021), члена 6. Уредби о средствох за стимулованє програмох або часци средствох хтори хибя за финансованє програмох од явного интересу яки реализую здруженя («Службени глашнїк РС», число 16/2018) и члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/2023), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**ЯВНИ КОНКУРС**

**ЗА СОФИНАНСОВАНЄ ПРОГРАМОХ И ПРОЄКТОХ ОЧУВАНЯ И ПЕСТОВАНЯ МУЛТИКУЛТУРАЛНОСЦИ И МЕДЗИНАЦИОНАЛНЕЙ ТОЛЕРАНЦИЇ У АП ВОЙВОДИНИ У 2024. РОКУ**

**I ОБЩИ ЦИЛЬ КОНКУРСУ**

Явни конкурс ше розписує за програми и проєкти здруженьох, фондох и фондацийох (у дальшим тексту: подношитель прияви) хтори унапрямени на очуванє и пестованє мултикултурализма и медзинационалней толеранциї на териториї Автономней покраїни Войводини у 2024. року.

**II УСЛОВИЯ КОНКУРСУ**

* Явни конкурс ше розписує на вкупну суму **14.000.000,00 динари.**
* На явни конкурс за додзельованє буджетних средствох Секретарияту за розвой, пестованє и очуванє мултикултуралносци и медзинационалней толеранциї ше можу приявиц подношителє прияви чийо проєкти и програми унапрямени на очуванє и пестованє мултикултурализма и медзинационалней толеранциї и хтори маю реґистроване шедзиско на териториї АП Войводини.
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох.
* Конкурсну документацию мож превжац од **29.1.2024. року** у просторийох Секретарияту або на веб-адреси Секретарияту [www.puma.vojvodina.gov.rs](http://www.puma.vojvodina.gov.rs).
* Термин за подношенє приявох то **23.02.2024. року**.
* На явним конкурсу ше додзелює средства за програми и проєкти подношительох приявох хтори унапрямени на очуванє и пестованє мултикултурализма и медзинационалней толеранциї, а насампредз за:
* очуванє и пестованє язика, народних обичайох и старих ремеслох;
* защиту и презентацию фолклорного нашлїдства;
* творенє условийох за розвой култури, науки и уметносци;
* пестованє и стимулованє народней творчосци;
* представянє културних доброх од винїмковей значносци;
* литературну, драмску, сценску, музичну и подобову творчосц, меморияли, фестивали, ювилейни манифестациї, уметнїцки колониї, кампи з якима ше пестує толеранцию и права националних меншинох – националних заєднїцох;
* конференциї, турнири, сходи и подобне, з якима ше пестує толеранцию и права националних меншинох – националних заєднїцох;
* пестованє и розвой аматеризма, госцованя ансамблох;
* сотруднїцтво з матичнима жемами и други форми сотруднїцтва;
* проєкти яки ше одноша на розвиванє, очуванє и пестованє духа медзинационалней толеранциї при младих;
* унапредзенє продукциї и за продукцию телевизийней и радийней програми, интернет-презентациї, други форми електронских презентацийох, друковани пропаґандни активносци, активносци у друкованих медийох и други форми медийних активносцох.
* Секретарият по Конкурсу софинансує лєм активносци яки ше реализує у периодзе од розписованя конкурсу по 31.12.2024. року.
* Явни конкурс ше обяви у «Службених новинох Автономней покраїни Войводини», у єдним явним глашнїку хтори закрива цалу територию АПВ и на интернет-боку Секретарияту, як и на порталу е-Управа, на сербским язику и на язикох националних меншинох хтори ше службено хаснує у Автономней покраїни Войводини.

**III. СПОСОБ ПОДНОШЕНЯ ПРИЯВИ**

* Прияву на Явни конкурс (лєм на виполнєним формуларе прияви, на сербским язику або на язику националней меншини хтори ше службено хаснує у АП Войводини, у єдним прикладнїку) ше доручує:

1. по пошти на адресу:

Покраїнски секретарият за образованє, предписаня, управу и национални меншини – национални заєднїци, Булевар Михайла Пупина 16, 21000 Нови Сад,

з назначеньом на преднїм боку коверти: «Приява на Явни конкурс софинансованє програмох и проєктох очуваня и пестованя мултикултуралносци и медзинационалней толеранциї у АП Войводини у 2024. року», або

1. особнє, з придаваньом на писарнїцу покраїнских орґанох управи (уход писарнїци покраїнских орґанох управи, улїца Бановински преход бч, Нови Сад) од 9.00 до 14.00 годзин.

* Прияви доручени особнє або прейґ пошти, **обовязно ше доручує и у електронскей форми у скенираним ‒ ПДФ формату, як и у Ворд формату**, прейґ апликациї Секретарияту: <http://185.166.125.155/konkursi/> з вибором одвитуюцого явного конкурсу на хтори ше одноши приява.
* Нєт огранїченя у поглядзе числа приявох на конкурс хтори може поднєсц єден подношитель. **У случаю вецей приявох** єдного подношителя, **кажда приява** на конкурс истого подношителя **муши буц послата як окремна посилка**, односно за кажду програму/проєкт ше подноши окремну прияву и **обовязно ше доручує окреме скенирани документ** (насловени на назву проєкту/програми).
* Подношителє приявох можу конкуровац з исту програму/проєктом лєм на єден конкурс за софинансованє проєктох хтори розписує Секретарият.

**IV. ИНШИ ОБВИСЦЕНЯ О КОНКУРСУ**

* Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох.
* Прияви подношительох вреднує и оценює конкурсна комисия, у складзе зоз критериюмами яки утвердзени зоз Правилнїком o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/2023).
* Покраїнски секретар приноши ришенє о розподзельованю средствох хторе ше обяви на урядовим интернет-боку Секретарияту и на порталу е-Управа.
* Подношитель прияви хторому ше додзелї средства по Явним конкурсу ма обовязку доричиц Секретарияту податок о окремним наменковим подрахунку хтори отворени при Управи за трезор за кажду поєдинєчну наменку (програма/проєкт) найпознєйше по 1. юний 2024. року.

Додатни информациї о явним конкурсу мож достац у Секретарияту, на число телефона: 021/487 4604, по е-пошти на адреси: [bojan.greguric@vojvodina.gov.rs](mailto:bojan.greguric@vojvodina.gov.rs) або на интернет-боку Секретарияту на адреси: <http://www.puma.vojvodina.gov.rs>

Покраїнски секретар,

Жолт Сакалаш с.р.